एसपी से मिला प्रतिनिधि मंडल
अलवरजिला व्यापार महासंघ का प्रतिनिधि मंडल शुक्रवार को एसपी राहुल प्रकाश से मिला। प्रतिनिधि मंडल के सदस्यों ने एसपी से कहा कि कैश को लाने ले जाने के दौरान व्यापारियों को पुलिस की ओर से परेशान नहीं किया जाए। व्यापारियों के सेल्समैन दिनभर कैश कलेक्शन कर शाम को उस रकम को एकत्र कर लाते हैं। पुलिस की ओर से व्यापारियों को कैश के नाम पर नाजायज रूप से परेशान किया जाता है। इस पर एसपी ने व्यापारियों को आश्वासन दिया कि पुलिस की ओर से किसी भी प्रकार की कार्रवाई किए जाने से पहले रकम की जांच करने के बाद ही आयकर अधिकारियों को कैश सौंपा जाएगा तथा किसी भी व्यापारी को पुलिस की ओर से कोई परेशानी नहीं आने दी जाएगी। प्रतिनिधि मंडल में व्यापार महासंघ अध्यक्ष सुभाष अग्रवाल, रमेश जुनेजा, प्रमोद, विजय, राजा कोरजानी, मुकेश विजय, सुरेश जलालपुरिया, हरमीत सिंह आदि व्यापारी शामिल थे।
bho_Deva hin_Deva